U-I-216/01
Natisni
Opravilna št.:
U-I-216/01
Datum odločitve:
6. 11. 2003
ECLI:
ECLI:SI:USRS:2003:U.I.216.01
Akt:
Zakon o izvršbi in zavarovanju (Uradni list RS, št. 51/98) (ZIZ), 226., 227., 239., 267., 268., 272. in 273. čl.
Izrek:
Postopek za preizkus pobude za začetek postopka za oceno ustavnosti 226., 227., 239., 267., 268., 272. in 273. člena Zakona o izvršbi in zavarovanju (Uradni list RS, št. 51/98) se ustavi.
Evidenčni stavek:
Ustavno sodišče ustavi postopek, če pobudnik v postavljenem roku ne posreduje pojasnil potrebnih za nadaljevanje postopka, kljub opozorilu Ustavnega sodišča na posledice.
Geslo:
1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.
1.5.51.1.4.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Nedopolnitev pobude/zahteve.
1.5.51.1.4.3 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Ustavitev postopka zaradi spremembe zakonske ureditve.
Pravna podlaga:
Člen 28.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Stojan Jež, Žalec
Datum vloge:
23. 10. 2001
Vrsta odločitve:
sklep
Vrsta rešitve:
ustavitev
Dokument:
US22774
Dokument v PDF obliki:
U-I-216-01.pdf
115 KB
Prenesite datoteko
U-I-216/01-13
6. 11. 2003
SKLEP
Ustavno sodišče je v postopku za preizkus pobude Stojana Ježa iz Žalca na seji dne 6. novembra 2003
sklenilo:
Postopek za preizkus pobude za začetek postopka za oceno ustavnosti 226., 227., 239., 267., 268., 272. in 273. člena Zakona o izvršbi in zavarovanju (Uradni list RS, št. 51/98) se ustavi.
Obrazložitev
1. Pobudnik navaja, da izpodbija v izreku navedene člene Zakona o izvršbi in zavarovanju (v nadaljevanju ZIZ) ter vse ostale člene tega zakona, ki se uporabljajo v izvršilnem postopku, kadar gre za izvrševanje odločb glede otrok. Po njegovem mnenju so te splošne določbe ZIZ za uveljavitev nedenarne terjatve neprimerne, kadar gre za izvršbo glede otrok. Pobudnik meni, da je izpodbijana zakonska ureditev, ki ne vsebuje posebnih določb in ne predpisuje posebnega postopka za take izvršbe, v neskladju z 8., s 54. in s 65. členom Ustave ter s 3. členom Konvencije Združenih narodov o otrokovih pravicah (Uradni list SFRJ, št. 15/90, Akt o nostrifikaciji nasledstva glede konvencij Organizacije združenih narodov in konvencij, sprejetih v Mednarodni agenciji za atomsko energijo, Uradni list RS, št. 35/92, MP, št. 9/92 - v nadaljevanju KOP).
2. V času, ko je pred Ustavnim sodiščem tekel postopek za preizkus pobude, je začel veljati Zakon o spremembah in dopolnitvah Zakona o izvršbi in zavarovanju (Uradni list RS, št. 75/02 - v nadaljevanju ZIZ-A), ki je v ZIZ dodal novo dvajseto a poglavje, in v njem celovito uredil postopek izvršbe v zadevah glede varstva in vzgoje otrok ter glede osebnih stikov z otroki. Ustavno sodišče je zato pobudnika pozvalo, naj pojasni, ali pri pobudi vztraja in v primeru, da vztraja, izkaže svoj pravni interes. Pri tem ga je opozorilo, da lahko postopek za preizkus pobude ustavi, če v določenem roku ne bo dal podatkov, potrebnih za nadaljevanje postopka.
3. Pobudnik Ustavnemu sodišču ni odgovoril, zato je Ustavno sodišče postopek ustavilo.
4. Ustavno sodišče je sprejelo ta sklep na podlagi tretjega odstavka 28. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednica dr. Dragica Wedam Lukić ter sodnice in sodniki dr. Janez Čebulj, dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo soglasno.
Predsednica
dr. Dragica Wedam Lukić